Diari Oficial de la Generalitat Valenciana


Sumari del DOGV 8607, del 06-08-2019 (2019/7978)

RESOLUCIÓ de 25 de juliol de 2019, de la Presidència de la Generalitat, per la qual es modifica el Pla estratègic de subvencions de la Presidència de la Generalitat i els seus organismes públics per al període 2018-2020, aprovat per Resolució de 6 de juny de 2018.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8607

Data del DOGV
:   06-08-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/7978


Data del document
:   25-07-2019

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 25 de juliol de 2019, de la Presidència de la Generalitat, per la qual es modifica el Pla estratègic de subvencions de la Presidència de la Generalitat i els seus organismes públics per al període 2018-2020, aprovat per Resolució de 6 de juny de 2018. [2019/7978]  
L'article 8.1 de la Llei 38/2003, de 17 de novembre, general de subvencions, amb el caràcter de normativa bàsica, estableix que els òrgans de les administracions públiques o qualssevol ens que proposen l'establiment de subvencions, amb caràcter previ, hauran de concretar en un pla estratègic de subvencions els objectius i efectes que es pretenen amb la seua aplicació, el termini necessari per a aconseguir-ho, els costos previsibles i les seues fonts de finançament, supeditat, en tot cas, al compliment dels objectius d'estabilitat pressupostària.  
  
L'article 164.a) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, disposa que les conselleries que tinguen previst atorgar subvencions, hauran d'elaborar, amb caràcter previ, un pla estratègic de subvencions, en el qual s'integraran les subvencions que pretenguen atorgar, tant els seus òrgans com els organismes públics que en depenen, i el contingut del qual serà el determinat en la legislació bàsica estatal. Aquests plans tindran un període de vigència de tres anys, llevat que, amb la justificació prèvia de la peculiar naturalesa del sector afectat, resulte oportú fixar una duració distinta, i s'ajustaran al que preveuen els escenaris pressupostaris plurianuals als quals es refereix l'article 27 de la referida Llei 1/2015.  
D'acord amb les previsions legals assenyalades, mitjançant resolució d'aquesta Presidència, de 6 de juny de 2018, es va aprovar el Pla estratègic de subvencions de la Presidència de la Generalitat i els seus organismes públics per al període 2018-2020. En l'apartat desé es preveu la seua modificació en el cas que es produïsquen modificacions pressupostàries degudament fonamentades, cofinançament de nous projectes o projectes existents, transferència de fons finalistes, o qualsevol altra causa degudament justificada així com la modificació o eliminació de línies de subvencions que no aconseguisquen el nivell de consecució d'objectius desitjat o el que resulte adequat al nivell de recursos invertits.  
La Llei 28/2018, de 28 de desembre de 2018, de pressupostos de la Generalitat per a l'exercici 2019, preveu noves línies de subvenció nominatives que han d'incorporar-se a l'esmentat pla amb l'objectiu que, en conjunt, aquest document oferisca tota la informació relativa a l'activitat subvencional de la Presidència de la Generalitat i els seus organismes públics de manera completa i integrada, amb la qual cosa s'afavorirà la informació a la ciutadania i la transparència en la gestió.  
D'acord amb el Decret 5/2019, de 16 de juny, del president de la Generalitat, pel qual es determina el nombre i la denominació de les conselleries i, les seues atribucions, s'ha modificat l'assignació competencial als departaments del Consell que fins a aquest moment estava vigent.  
Vist el que s'ha exposat anteriorment, i fent ús de la competència atribuïda per l'article 160.2.a) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 12.2 de la Llei 5/1983, de 30 de desembre, de la Generalitat, del Consell, i per l'article 2 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, resolc:  
  
Primer  
Modificar el Pla estratègic de subvencions 2018-2020 de la Presidència de la Generalitat i els seus organismes públics, mitjançant la inclusió de les noves línies de subvenció que es detallen en l'annex I.   
  
Segon  
Actualitzar les quanties de les línies subvenció incloses en el Pla estratègic de subvencions 2018-2020 de la Presidència de la Generalitat i els seus organismes públics, que es detallen en l'Annex II.  
  
Tercer  
Modificar les línies de subvenció incloses en el Pla estratègic de subvencions 2018-2020 de la Presidència de la Generalitat i els seus organismes públics, en el sentit exposat en l'Annex III.  
  
Quart  
Suprimir la línia inclosa en el Pla estratègic de subvencions 2018-2020 de la Presidència de la Generalitat i els seus organismes públics, que es relaciona a continuació, perquè en el pressupost de 2019 ja no té caràcter de subvenció:  
01. Presidència. Programa pressupostari 125.10. Administració local i organització territorial del Consell. Línia de subvenció: S0695000. Ajudes a municipis en risc de despoblació.  
  
Cinqué  
Sense perjudici de la distribució de competències materials que estableix el Decret 5/2019, de 16 de juny, del president de la Generalitat, i fins que els programes pressupostaris i línies de subvenció corresponents a l'organisme autònom Agència Valenciana de Seguretat i Resposta a les Emergències, i a l'ens públic Agència Valenciana de la Innovació, s'adscriguen a les seues respectives seccions, es mantenen vigents totes les referències als objectius estratègics i operatius, i línies de subvenció vinculades, dels apartats 03. Agència Valenciana de Seguretat i Resposta a les Emergències, i 04. Agència Valenciana de la Innovació, del Pla estratègic de subvencions 2018-2020 de la Presidència de la Generalitat i els seus organismes públics, llevat que les conselleries competents respectives els incloguen en els seus corresponents plans estratègics de subvencions.  
  
Sisé  
Ordenar la publicació d'aquesta resolució en el Diari Oficial de la Generalitat Valenciana, de conformitat amb l'article 45.1 de la Llei 39/2015, d'1 d'octubre, del procediment administratiu comú de les administracions públiques, per raons d'interés públic, i en la pàgina web de la Presidència de la Generalitat.  
  
València, 25 de juliol de 2019.- El president de la Generalitat, p. d. (R 19.07.2019; DOGV de 22.07.2019 ), el sotssecretari: Emili Josep Sampío Morales.  
  
  
  
ANNEX I  
Inclusió de noves línies de subvenció  
  
S'inclouen en el Pla estratègic de subvencions de la Presidència de la Generalitat i els seus organismes públics per al període 2018-2020 les següents línies de subvenció:  
  
1. PRESIDÈNCIA  
PROGRAMA PRESSUPOSTARI 111.40  
(Anàlisi i Polítiques Públiques)  
  
A) Objectius estratègics, operatius i línies d'actuació.  
OBJECTIU ESTRATÈGIC: Garantir els drets humans i l'assistència als valencians i valencianes privades de llibertat en l'estranger.  
  
OBJECTIU OPERATIU: Aportació de la Generalitat a la Fundació + 34 per a la protecció i auxili de valencians i valencianes privades de llibertat en l'estranger.  
Línia d'actuació: Contribuir a la millora de la situació dels valencians i valencianes que es troben en situació d'especial necessitat per causa de privació de llibertat en l'exterior. Prestar especial atenció a les seues condicions de vida a través del desplegament d'actuacions que garantisquen els drets humans i l'assistència a aquestes persones.  
  
B) Línies de subvenció vinculades.  
Línia de subvenció. S0738000. Protecció i auxili de valencians i valencianes en situació de privació de llibertat en l'exterior.  
1. Objectius que es pretenen: Protecció i auxili de valencians i valencianes en situació de privació de llibertat en l'exterior.  
2. Termini necessari per a la seua consecució: anual.  
3. Beneficiaris previstos: Fundació + 34.  
4. Costos previsibles:  
2019: 10.000 €.  
2020: 0 -  
5. Fonts de finançament: Generalitat. Fons propis.  
6. Procediment de concessió: concessió directa.  
7. Indicadors de seguiment i sistema d'avaluació: memòria justificativa de despeses i actuacions.  
8. Normativa reguladora: Llei 38/2003, de 17 de novembre, general de subvencions i el reglament que la desenvolupa; Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
A) Objectius estratègics, operatius i línies d'actuació.  
OBJECTIU ESTRATÈGIC: Assessorament i suport tècnic i documental per a la presa de decisions en la Presidència de la Generalitat.  
  
OBJECTIU OPERATIU: Elaboració de bases de dades per a l'avaluació de polítiques públiques i disseny de noves polítiques.  
Línia d'actuació: Fomentar els estudis i investigacions en matèria de polítiques públiques per conéixer millor la naturalesa dels processos en curs de determinades àrees temàtiques essencials, disposar del major grau de coneixement possible sobre els efectes d'aquests, saber com s'afronten les referides conseqüències per mitjà de l'anàlisi comparada i el bon coneixement de casos d'èxit, en especial en l'escala regional i local, i tindre el major grau de coneixement contrastat possible per a poder liderar canvis i acordar escenaris desitjables en el mitjà termini.  
  
Línia de subvenció. S0737000. Càtedra Prospect CV 2030.  
1. Objectius que es pretenen: Finançament d'estudis i informes relacionats amb l'optimització dels serveis públics i la millora de la informació per a l'anàlisi.  
  
2. Termini necessari per a la seua consecució: anual.  
3. Beneficiaris previstos: Universitat de València.  
4. Costos previsibles:  
2019: 70.000 €.  
2020: 70.000 €.  
5. Fonts de finançament: Pressupostos de la Generalitat.  
6. Procediment de concessió: subvenció directa mitjançant conveni.  
7. Indicadors de seguiment i sistema d'avaluació: Compliment de l'objecte i les obligacions recollides en el conveni.  
8. Normativa reguladora: Decret 176/2014, de 10 d'octubre, del Consell, pel qual es regula els convenis que subscriga la Generalitat i el seu registre, Llei 40/2015, d'1 d'octubre, de règim jurídic del sector públic, Llei 38/2003, de 17 de novembre, general de subvencions i el reglament que la desenvolupa, i Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
  
01. PRESIDÈNCIA  
PROGRAMA PRESSUPOSTARI 112.40  
(Relacions externes)  
  
A) Objectius estratègics, operatius i línies d'actuació.  
OBJECTIU ESTRATÈGIC 1: Enfortir el lobby i la projecció exterior de la Comunitat Valenciana.  
OBJECTIU OPERATIU: Beques, investigació, seminaris, trobades internacionals, estudis, publicacions en matèria d'Acció Exterior i la Unió Europea.   
Línia d'actuació: Subvencions per a la realització d'activitats de comunicació i formació en l'àmbit de les competències de la Direcció General de Relacions amb la Unió Europea i l'Estat.   
  
B) Línies de subvenció vinculades  
1. Objectius que es pretenen: Foment del coneixement de la Unió Europea, de la participació ciutadana en el debat sobre el futur d'Europa i en el procediment d'elaboració de polítiques europees, suport a activitats en matèria d'acció exterior de la Comunitat Valenciana, tant respecte a països de fora de la Unió Europea com d'organismes internacionals.  
  
2. Termini necessari per a la seua consecució: 1 any  
3. Beneficiaris previstos: institucions públiques i entitats sense ànim de lucre  
4. Costos previsibles  
2018: 0 -  
2019: 0 -  
2020: 127.000 €  
5. Fonts de finançament: Pressupostos de la Generalitat.  
6. Procediment de concessió: Concurrència competitiva  
7. Indicadors de seguiment i sistema d'avaluació: Informes amb les conclusions de les activitats, nombre i tipologia d'assistents, repercussió en mitjans de comunicació  
8. Normativa reguladora: Llei 38/2003, de 17 de novembre, general de subvencions i el reglament que la desenvolupa, i Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i Ordre reguladora.  
  
  
01. PRESIDÈNCIA  
PROGRAMA PRESSUPOSTARI 125.10  
(Administració local i organització territorial del Consell)  
  
A) Objectius estratègics, operatius i línies d'actuació.  
OBJECTIU ESTRATÈGIC: promoció i foment de l'activitat municipal i defensa de l'autonomia municipal i suficiència financera de les entitats locals de l'àmbit territorial de la Comunitat Valenciana.  
  
OBJECTIU OPERATIU: fonamentar les relacions economicofinanceres entre la Generalitat i les entitats locals del seu territori en els principis de solidaritat i respecte a l'autonomia local amb l'objectiu de promoure un desenvolupament equilibrat i sostenible.  
Línia d'actuació: Càtedra interuniversitària per a la lluita contra el despoblament (Càtedra Avant).  
Línia d'actuació: Subvenció Xarxa Valenciana de Ciutats per a la Innovació.  
Línia d'actuació: Subvenció municipis esMontañas (Associació Espanyola de Municipis de Muntanya).  
  
B) Línies de subvenció vinculades.  
Línia de subvenció. S0732000. Càtedra interuniversitària pera la lluita contra el despoblament (Càtedra Avant).  
1. Objectius que es pretenen: Col·laboració per a l'estudi, anàlisi i investigació del despoblament en la Comunitat Valenciana.  
2. Termini necessari per a la seua consecució: anual.  
3. Beneficiaris previstos: Universitat de València, Universitat Politècnica de València, Universitat d'Alacant i Universitat Jaume I.   
4. Costos previsibles:  
2019: 40.000 €  
2020: 40.000 €.  
5. Fonts de finançament: Pressupostos de la Generalitat.  
6. Procediment de concessió: Concessió directa mitjançant conveni.  
7. Indicadors de seguiment i sistema d'avaluació: Compliment de l'objecte i les obligacions recollides en el conveni.  
8. Normativa reguladora: Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, Llei 40/2015, d'1 d'octubre, de règim jurídic del sector públic, Llei 38/2003, de 17 de novembre, general de subvencions i el reglament que la desenvolupa, Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
  
Línia de subvenció. S0733000. Subvenció Xarxa Valenciana de Ciutats per a la Innovació.  
1. Objectius que es pretenen: Finançar les despeses de funcionament de la Xarxa Valenciana de Ciutats per a la Innovació.  
2. Termini necessari per a la seua consecució: anual.  
3. Beneficiaris previstos: Associació Xarxa Valenciana de Ciutats per a la Innovació.  
4. Costos previsibles.  
2019: 300.000 €  
2020: 300.000 €.  
5. Fonts de finançament: Pressupostos de la Generalitat.  
6. Procediment de concessió: Concessió directa mitjançant conveni.  
7. Indicadors de seguiment i sistema d'avaluació: Compliment de l'objecte i les obligacions recollides en el conveni.  
8. Normativa reguladora: Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, Llei 40/2015, d'1 d'octubre, de règim jurídic del sector públic, Llei 38/2003, de 17 de novembre, general de subvencions i el reglament que la desenvolupa, Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
  
Línia de subvenció. S0734000 Subvenció municipis esMontañas (Associació Espanyola de Municipis de Muntanya)  
1. Objectius que es pretenen: Finançar les despeses de funcionament de l'Associació Espanyola de Municipis de Muntanya.  
2. Termini necessari per a la seua consecució: anual.  
3. Beneficiaris previstos: Associació Espanyola de Municipis de Muntanya (esMontañas).  
4. Costos previsibles:  
2019: 30.000 €  
2020: 30.000 €.  
5. Fuentes de finançament: Pressupostos de la Generalitat.  
6. Procediment de concessió: Concessió directa mitjançant conveni.  
  
7. Indicadors de seguiment i sistema d'avaluació: Compliment de l'objecte i les obligacions recollides en el conveni.  
8. Normativa reguladora: Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, Llei 40/2015, d'1 d'octubre, de règim jurídic del sector públic, Llei 38/2003, de 17 de novembre, general de subvencions i el reglament que la desenvolupa, i Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
A) Objectius estratègics, operatius i línies d'actuació  
OBJECTIU ESTRATÈGIC: Potenciació i manteniment de l'associacionisme municipal, l'objectiu operatiu del qual és donar suport econòmicament l'enfortiment de les mancomunitats com a estructures supramunicipals que permeten prestar, de forma compartida, a grups de municipis, determinats serveis amb major eficiència i qualitat.  
OBJECTIU OPERATIU: Finançament de les despeses de funcionament de l'Associacionisme local.  
Línia d'actuació: Foment i manteniment de l'associacionisme local.  
  
  
B) Línies de subvenció vinculades.  
Línia de subvenció S1814000. Ajudes adscrites a promoure el foment i manteniment d'associacionisme local.  
1. Objectius que es pretenen: finançar les despeses de funcionament de l'associacionisme local.  
2. Termini necessari per a la seua consecució: anual.  
3. Beneficiaris previstos: mancomunitats de municipis de la Comunitat Valenciana.  
4. Costos previsibles:  
2019: 600.000 €  
2020: 600.000 €.  
5. Fonts de finançament: Pressupostos de la Generalitat.  
6. Procediment de concessió: concurrència competitiva.  
7. Indicadors de seguiment i sistema d'avaluació: presentació pels beneficiaris de compte justificatiu de la despesa, modalitat d'aportació de justificants de la despesa.  
8. Normativa reguladora: Decret 3/2016, de 10 de juny, del president de la Generalitat, pel qual s'estableixen les bases reguladores de subvencions destinades al sosteniment de despeses corrents de les mancomunitats de municipis de la Comunitat Valenciana.